Document ID: 31987R1029

KOMISSION ASETUS (ETY) N:o 1029/87,
annettu 9 päivänä huhtikuuta 1987,
muiden eläinten kuin vasikoiden rehuksi tarkoitetun rasvattoman maitojauheen myynnistä annettujen asetusten (ETY) N:o 368/77 ja (ETY) N:o 443/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), ja erityisesti sen 7 artiklan 5 kohdan,
sekä katsoo, että
komission asetuksen (ETY) N:o 368/77(), sellaisena kuin se on viimeksi muutettuna asetuksella (ETY) N:o 3098/86(), 14 artiklan 2 kohdassa ja 16 artiklan 1 kohdassa vahvistetaan tässä järjestyksessä haltuunoton määräaika ja rasvattoman maitojauheen denaturoinnin tai suoraan rehuihin sekoittamisen määräaika; nämä määräajat lasketaan siitä päivästä, jolloin erityisen tarjouskilpailun tulokset ilmoitetaan; saatu kokemus on osoittanut, että nämä määräajat on laskettava tarjousten esittämiselle annetun määräajan päättymispäivästä, jotta tarjouksen tekijät tietävät etukäteen noudatettavat määräajat,
asetuksen (ETY) N:o 368/77 16 artiklan 2 kohdassa säädetään valvontasäännöksistä; on osoittautunut tarpeelliseksi täsmentää tiettyjä näistä säännöksistä,
komission asetuksessa (ETY) N:o 443/77(), sellaisena kuin se on viimeksi muutettuna asetuksella (ETY) N:o 3098/86, säädetään samanaikaisesti asetuksen (ETY) N:o 368/77 mukaisen tarjouskilpailumyynnin kanssa samoihin käyttötarkoituksiin tarkoitetun rasvattoman maitojauheen myymisestä määritettyyn hintaan; asetuksen (ETY) N:o 443/77 8 artiklan 1 kohdassa vahvistetaan rasvattoman maitojauheen denaturoinnin tai suoraan rehuihin sekoittamisen määräaika; selvyyden vuoksi asetusta (ETY) N:o 443/77 on muutettava, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 368/77 seuraavasti:
1. Korvataan 14 artiklan 2 kohta seuraavasti:
"2. Tarjouskilpailun voittaneen on otettava tälle myyty rasvaton maitojauhe haltuunsa 60 päivän kuluessa siitä, kun tarjousten esittämiselle annettu määräaika on päättynyt. Tämä haltuunotto voidaan jakaa useaan osaan, joista jokaisen on oltava vähintään 10 tonnin suuruinen."
2. Muutetaan 16 artikla seuraavasti:
- korvataan 1 kohta seuraavasti:
"1. Rasvattoman maitojauheen 6 artiklan 1 kohdan ensimmäisen tai toisen alakohdan mukainen denaturointi tai sekoittaminen suoraan rehuihin tehdään kuuden kuukauden kuluessa siitä, kun tarjousten esittämiselle annettu määräaika on päättynyt."
- korvataan 2 kohdan ensimmäinen alakohta seuraavasti:
"Jäsenvaltioiden on toteutettava seuraavat valvontatoimenpiteet:
- - 6 artiklan 1 kohdan ensimmäisessä luetelmakohdassa tarkoitetun denaturoinnin ollessa kyseessä toimivaltainen viranomainen varmistaa valvonnan täydentämällä kirjanpidon valvontaa paikan päällä tehtävillä tarkastuksilla vähintään kerran päivässä denaturoinnin ajan;
- - 6 artiklan 1 kohdan toisessa alakohdassa tarkoitetun suoraan rehuihin sekoittamisen ollessa kyseessä toimivaltainen viranomainen varmistaa valvonnan täydentämällä kirjanpidon valvontaa satunnaisesti ja useasti paikan päällä tehtävillä tarkastuksilla."
- korvataan 2 kohdan kolmas alakohta seuraavasti:
"Denaturoinnin tai suoraan rehuihin sekoittamisen valvontakulut ovat kyseisen yrityksen vastuulla. Nämä kulut määritetään kiinteästi 4 ECUa tonnia rasvatonta maitojauhetta kohden."
2 artikla
Korvataan asetuksen (ETY) N:o 443/77 8 artiklan 1 kohta seuraavasti:
"1. Rasvaton maitojauhe denaturoidaan tai sekoitetaan suoraan rehuihin:
- viiden kuukauden kuluessa myyntisopimuksen tekopäivästä,
- asetuksen (ETY) N:o 368/77 16 artiklan 2 kohdan edellytysten mukaisesti."
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan tarjouskilpailusta, jonka tarjousten esittämiselle annettu määräaika päättyy 13 päivänä huhtikuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä huhtikuuta 1987.

Labels: 0
3
17
6